Ο νόμος περί παιγνίων : Θεωρητικά –Δικαιοπολιτικά Ζητήματα και Πρακτική – νομολογιακή αντιμετώπιση
Creators: name: Λάου, Γαρυφαλλιά Παναγιώτη
Publisher: name: Aristotle University of Thessaloniki
Year: 2020
Subjects: Τζόγος
Τυχερά παιχνίδια
Τεχνικά παίγνια
Gambling
Lucky games
Technical games

description: Τα τυχερά παίγνια αποτελούν ένα χώρο με ιδιόμορφες και πολυσήμαντες παραμέτρους εγκληματικότητας. Μετά τη χορήγηση αδειών καζίνο το 1993 βρέθηκε πρόσφορο έδαφος για να αναπτυχθεί ανεξέλεγκτα μία σειρά μορφών οικονομικής εγκληματικότητας. Η δημιουργία των καζίνο, ήταν αυτή που δημιούργησε ή μάλλον επέτεινε ένα κλίμα «τζόγου» στην ευρύτερη κοινωνία. Παρά τις προσπάθειες του νομοθέτη για αποτελεσματική πάταξη της παράνομου τζόγου, οι παραβάσεις που αφορούν τα παίγνια έχουν αυξηθεί επικίνδυνα. Σύμφωνα με τις πληροφορίες της διεύθυνσης εγκληματολογικών ερευνών της Ελληνικής Αστυνομίας, από το έτος 2000 έως το έτος 2008, τα παράνομα παίγνια είναι αυτά που διεξάγονται με τεχνικά μέσα ή άλλα ηλεκτρονικά μηχανήματα. Σε αυτό το συμπέρασμα καταλήγουμε από τον αριθμό των παιγνιομηχανημάτων που έχουν κατασχεθεί, ο οποίος υπερδιπλασιάστηκε από το 2002 έως το 2006, σε σχέση με τα προηγούμενα χρόνια. Το 2007 ο αριθμός αυτός υποχώρησε και επανήλθε αυξημένος το 2008. Παρόμοιες διακυμάνσεις παρατηρούνται και στους δύο βασικούς δείκτες της εν λόγω εγκληματικής δράσης : στα κατασχεθέντα ποσά και στις βεβαιωθείσες παραβάσεις της νομοθεσίας περί παιγνίων. Τα ανωτέρω στοιχεία σε συνδυασμό με τις απόψεις για το προστατευόμενο έννομο αγαθό των διατάξεων σχετικά με τα παίγνια, δημιουργούν προβληματισμούς για την ουσιαστική ποινική διάσταση της ποινικής απαξίας των διατάξεων περί παιγνίων. Σκοπός της παρούσας εργασίας, είναι η λεπτομερής διερεύνηση της εγκληματικής συμπεριφοράς του Νόμου περί παιγνίων. Αν προσπαθήσει κανείς να ανατρέξει σε ημεδαπή βιβλιογραφία για τα παίγνια, θα διαπιστώσει ότι αυτή είναι αποσπασματική. Σκοπός της παρούσας είναι να παρουσιάσει λεπτομερώς τη νομοθεσία περί παιγνίων κάνοντας μία ιστορική αναδρομή των σχετικών νομοθετημάτων (ακόμη και αυτών που έπαψαν να ισχύουν σε επίπεδο ποινικού κολασμού αλλά χρησιμοποιούνται ωστόσο σε επίπεδο διαχρονικού δικαίου), να αποσαφηνίσει βασικές έννοιες της ισχύουσας νομοθεσίας, όπως την έννοια του «τυχερού» και «τεχνικού» παιγνίου, να προσεγγίσει το θέμα του τζόγου από κοινωνιολογική και εγκληματολογική σκοπιά, να παρουσιάσει την πρακτική εφαρμογή των διατάξεων αναφέροντας αποσπάσματα της νομολογίας και να αναδείξει τους προβληματισμούς που εγείρονται σε σχέση με το προστατευόμενο έννομο αγαθό και το ύψος των ποινών που αφορούν τα παίγνια, υπό το πρίσμα της αρχής της αναλογικότητας.
description: Gambling is an area of peculiar and multifaceted meaning parameters of crime. After issuing casino licenses in 1993 fertile ground has been created for the uncontrolled development of a number of forms of financial criminality. The creation of casinos was what has created or rather accentuated a "gambling" climate to the wider society. Despite the legislator's efforts to effectively fight illegal gambling, gaming violations have increased dangerously. According to the director of forensic investigations of Greek police, from 2000 to 2008 illegal games are those conducted by technical means or other electronic machinery. We come to this conclusion from the number of slot machines confiscated, which was more than doubled from 2002 to 2006, in comparison to previous years. In 2007 this number declined and increased again in 2008. Similar fluctuations are also observed in the two key indicators of this criminal activity: the amounts seized and the confirmed violations of the legislation on lucky games. The above elements combined with the views on protected legal good of the provisions on games, raise concerns about its substantive criminal dimension of criminal deviation from the provisions on games. This work is the product of a spiritual effort for a detailed investigation of the criminal conduct of the Law on games. If one tries to look up to the local bibliography for lucky games they will find it is fragmentary. Hence, the purpose of this paper is to present in detail the legislation on games making a historical overview of the relevant laws (even those that have ceased to exist at the level of criminal hell but however they are used at the level of timeless law), to clarify the basic concepts of current legislation, such as the concept of the "lucky" and "technical" game, to approach the issue of gambling from a sociological and forensic point of view, to present the practical application of the provisions with references to jurisprudence and to highlight the concerns raised in relation to the protected legal good and the amount of the penalties regarding gaming, in the light of the principle of proportionality.
description: Σε συνεργασία με: Πανεπιστήμιο Λευκωσίας (Κύπρος)